RAAMAT
Henno Käo
Kui arvutis märatseb viirus,
kui telekast valutab pea,
kui kõikjal on pöörane kiirus,
on siiski üks sõber sul hea.
On raamatus pilte ja juttu,
on raamatus paljugi muud,
võib raamatut sirvida ruttu,
võib veerida kas või kuus kuud.
Võib õhtul ta tulla su voodi,
ja reisile sinuga veel.
Ta on, nagu teda kord loodi
ja muutlik ei ole ta meel.
End sinu eest iial ei peida,
ta ootab sind päevad ja ööd,
saad aimu, mis maailmas leida,
kui raamatu lahti sa lööd.
ILUSAT SÕBRAPÄEVA!